Torsdag blev en 17-årig mand idømt to års fængsel for at have sex med en kun 12-årig pige til en familiekomsammen.

En 17-årig mand fra Farsø blev torsdag idømt to års ubetinget fængsel ved retten i Aalborg. Manden er dømt for at have haft sex med en kun 12-årig pige til en familiekomsammen i pigens hjem. Den 12-årige pige er gerningsmandens papkusine - de to er ikke biologisk i familie. Den 17-årige var som resten af familien på besøg for at se den 12-åriges nye lillesøster, men i stedet for det, tog han den 12-årige pige med op på hendes værelse og havde sex med hende. I retten erkendte gerningsmanden samlejet, og andre seksuelle forhold. Han nægtede dog, at der var tale om sex mod pigens egen vilje. Det oplyser anklager Thomas Klingenberg. Pigens egen forklaring forgik på video for lukkede døre. Manden har nu to ugers betænkningstid, hvor han skal finde ud af om han vil anke dommen.